Ritratt: Unsplash .td_uid_2_61b3bece6320b_rand.td-a-rec-img{text-align:left}.td_uid_2_61b3bece6320b_rand.td-a-rec-img img{margin:0 auto 0 0} Qed jiġi żviluppat disinfettant differenti f'Malta li permezz tiegħu ma jintużax il-hydrogen peroxide u l-ethanol. L-Għaqda Dinjija tas-Saħħa tissuġġerixxi li sanitizer tajjeb għandu jkun magħmul minn 80-96% ethanol u 3% hydrogen peroxide. L-Università ta' Malta sabet mod kif isir il-hydrogen peroxide permezz tal-plasma. Ġie spejgat li Dr Dmytro Kozak (Division BioTeC+, Department of Chemical Engineering at KU Leuven, Belgium) kien qiegħed jaħdem biex jiżviluppa teknoloġija li tuża l-atmospheric plasma. Huwa tkellem ma' Dr Jefferson de Oliveira Mallia li huwa riċerkatur fil-Fakultà tax-Xjenza f'Malta. B'hekk beda dan il-proġett imsejjaħ SANITAS li huwa mmexxi minn Dr Sholeem Griffin (Centre for Biomedical Cybernetics, fl-Università ta' Malta) u Mallia. SANITAS qed toffri prodotti ta' disinfettant biex ikunu protetti kontra l-mard bħal Covid-19, iżda d-disinfettant finali għandu jaħdem fuq virus, batterja u anke fungi. SANITAS qed tara li dan il-prodott ikun magħmul malajr u ma jiġix jiswa ħafna flus permezz tal-atmosepheric plasma. L-Università ta' Malta spjegat li apparti dak li huwa solidu, likwidu jew gass hemm element ieħor li huwa l-plasma li jista' jitqies bħala simili għall-gass. Il-plasma tista' toħloq ċertu movimenti u jiġi qisu likwidu. Il-plasma tinsab fl-univers iżda fid-dinja mhux daqshekk komuni. Madankollu tinsab fir-ragħad kif ukoll fl-aurora boarealis. It-tim li qed jaħdem fuq dan id-disinfettant qiegħed juża ftit ilma, arja u ħafna enerġija bl-ingredjent prinċipali huwa l-plasma. Ġie spjegat li l-plasma trid kundizzjonijiet stretti. Tista' tara l-artiklu sħiħ dwar dan il-proġett minn hawn . .td_uid_3_61b3bece636f7_rand.td-a-rec-img{text-align:left}.td_uid_3_61b3bece636f7_rand.td-a-rec-img img{margin:0 auto 0 0}